ლეის პროვინცია

**ლეი** (ტაი. เลย) — ტაილანდის 76 პროვინციიდან ერთ-ერთი ყველაზე ნაკლებად დასახლებული პროვინცია (*ჩანვატი*). ის მდებარეობს ტაილანდის ზემო ჩრდილო-აღმოსავლეთი ნაწილში, ისანის რეგიონში. მეზობელი პროვინციებია (აღმოსავლეთ საათის ისრის მიმართულებით) ნონგქაი, უდონთანი, ნონგბუალამფუ, ქონკენი, ფეტჩაბუნი, ფიტსანულოკი. ჩრდილოეთით ესაზღვრება ლაოსის ქსაიგნაბოულისა და ვიენტიანეს პროვინციები.

2020 წლის მონაცემებით პროვინციის გუბერნატორია ჩაივატ ჩუენკოსუმი. პროვინციამ შეიტანა 225.6 მილიონი ბატი ტაილანდის 2019 წლის ბიუჯეტში.

## გეოგრაფია 
მარცხნივ|მინი|240x240პქ| ფრა თატ სი სონგ რაკი, დან საის რაიონი
პროვინცია მთა-გორიანია. პროვინციის მთავრობის ადგილსამყოფელი, ლოეი, ნაყოფიერ ადგილს წარმოადგენს სოფლის მეურნეობის თვალსაზრისით და გარშემორტყმული მთებით, რომელთა ფერდები მრავალფეროვანი მცენარეებით და ხშირი ნისლითაა დაფარული. პროვინციაში ყველაზე ცნობილი მთების: ფუ კრადუენგი, ფუ ლუანგი და ფუ რუეა.  მდინარე ლოეი, რომელიც პროვინციაში გადის, მეკონგის შენაკადია. მეკონგი პროვინციის ჩრდილოეთ საზღვარს წარმოადგენს მეზობელ ლაოსთან. ფუ თაპ ბუეკი ფეტჩაბუნის ქედის ყველაზე მაღალი მთა, პროვინციაში მდებარეობს.

მთა ფუ კრადუეგი ფუ კრადუეგის ეროვნულ პარკში მდებარეობს (อุทยานแห่งชาติภูกระดึง).

სხვა ეროვნული პარკებია: ფუ ჰინ-რონგ კლა, ფუ რუეა (อุทยานแห่งชาติ ภูเรือ),  ფუ ფა მანი და ფუ სუან საი (อุทยานแห่งชาติ ภู สวน ทราย) (ასევე ცნობილი როგორც ნა ჰაეო).

ფუ ლუანგის ველური ბუნების ნაკრძალი ასევე ლეის პროვინციაში მდებარეობს.

პროვინციის დასავლეთ ნაწილში იწყება და სამხრეთ ნაწილში მთავრდება ლუანგ პრაბანგის ქედი, რომელიც ტაის მაღლობების ნაწილს წარმოადგენს.

## ისტორია 
ტრადიციის თანახმად, ლეი დაარსებულია ლან ნაის დედაქალაქ ჩიანგ საენიდან წამოსული ხალხისგან. ხუნ ფა მუეანგმა დააარსა სოფელი დან-კვა, ხოლო ბანგ კლანგ ჰაომ დააარსა დან საი. გვალვამ და დაავადებებმა მოგვიანებით გამოიწვია, რომ სოფლელები დღევანდელი ლოეის ადგილზე გადავიდნენ. 1907 წელს მეფემ ჩულალონგკორნმა (რამა V) შექმნა ლოეის პროვინცია. ლოეის კულტურის ცენტრი (ศูนย์ วัฒนธรรม จังหวัด เลย) წარმოადგენს ლოეის ისტორიას, რელიგიებსა და ტრადიციებს.

## სიმბოლოები 
პროვინციის გერბზე გამოსახულია სტუპა, რომელიც მდებარეობს ფრა თატ სი სონგ რაკში. ის 1560 წელს აიუთჰაიას  მეფემ მაჰა ჩაკრაპატმა და ლანსანგის მეფემ ჩაი ჩეტამ ერთობლივად ააშენეს, როგორც ორი სამეფოს მეგობრობის სიმბოლო. პროვინციული ხე არის ხასის ფიჭვი (*Pinus kesiya*).

პროვინციული ლოზუნგია: „მთების ზღვის ქალაქი, სიამის ყველაზე ცივი ადგილი, სამი სეზონი ლამაზი ყვავილებით“.

## ეკონომიკა 
სოფლის მეურნეობა განაპირობებს ლოეის ეკონომიკის უდიდეს ნაწილს. მაღალმთიანეთში მოჰყავთ მაკადამიის კაკალი და არაბიკას ყავა; ბანანები, სეზამი და რეზინი კი - დაბლობზე. ლეი ეკოტურიზმის დანიშნულების ადგილია ბუნებრივი გარემოსა და ჩრდილოეთ და ჩრდილო-აღმოსავლეთის კულტურების შერწყმის გამო.

ვანგ საფუნგის რაიონი დიდი ღია საბადოა, სადაც ბევრი ადგილობრივია დასაქმებული. ეს რაიონი იყო დიდი ხნის დავის, აგრეთვე ფიზიკური კონფლიქტის ადგილი ბან ნა ნოგ ბონგსა და მის შემოგარენში მცხოვრებლებსა და Tungkum Limited-ს, Tongkah Harbour PCL-ის შვილობილ კომპანიებს შორის. ტუნგკუმის ოქროს მოპოვების სამუშაოებს სასამართლოებში ბრალი ედება გარემოს განადგურებაში.

## ადმინისტრაციული დაყოფა 
### პროვინციულის მთავრობა 
 
პროვინცია დაყოფილია 14 ოლქად (*ამფო*). ოლქები შემდგომში იყოფა 89 ქვედანაყოფად (*ტამბონებად*) და 839 სოფლად (*მუბანებად*).
მინი|ლეის პროვინციის რუკა

### ადგილობრივი მთავრობა 
2019 წლის 26 ნოემბრისთვის არსებობს: ერთი ლოეის პროვინციის ადმინისტრაციული ორგანიზაცია და 29 მუნიციპალური რაიონი პროვინციაში. 

## ტრანსპორტი 
მარშრუტი 201 მიემართება ჩიანგ ხანიდან ჩრდილოეთით, ლაოსის საზღვრამდე, ლოეს გავლით, ნონ სა-ატამდე ჩუმ ფაესთან. 203 მარშრუტი მიემართება დასავლეთით ფა რუეას მიდამოებში და შემდეგ უხვევს სამხრეთით ლომ საკამდე.

ლოეის ემსახურება ლოეის აეროპორტი.

## 2017 წლის ადამიანის განვითარების ინდექსი 
2003 წლიდან, გაეროს განვითარების პროგრამამ (UNDP) ტაილანდში პროგრესი განიცადა. აქ ადამიანის გავითარება ქვეეროვნულ დონეზე ხდება, რომელიც მოიცავს ადამიანის განვითარების რვავე ძირითად სფეროს. ეკონომიკური და სოციალური განვითარების ეროვნულმა საბჭომ ცალკეულ პროვინციების განვითარებაზე (NESDB) პასუხისმგებლობა 2017 წლიდან აიღო.

## გალერეა 
.
ფაილი:Sun rise at Nok Aen Cliff-2 ,Phu Kradueng National Park.jpg|მზის ამოსვლა ფა ნოკ აენზე,
ფაილი:อุทยานแห่งชาติภูกระดึง001.jpg|ფუ კრადუენგის ეროვნული პარკი
ფაილი:อุทยานแห่งชาติภูกระดึง2.jpg|ფუ კრადუენგის ეროვნული პარკი
ფაილი:Phukradung.JPG|ფუ კრადუენგი
ფაილი:อุทยานแห่งชาติภูกระดึง 7.jpg|ფუ კრადუენგი
ფაილი:พืชเล็กๆ อุทยานแห่งชาติภูกระดึง.jpg|ფუ კრადუენგი
ფაილი:เส้นทางอันสวยงานแห่งภูเรือ.jpg|ფუ რუეას ეროვნული პარკის მიმდებარე სცენური სტილის ბილიკი
ფაილი:Man Daeng Waterfall.jpg|მან დაენგის ჩანჩქერი, ფუ ჰინ რონგ კლას ეროვნული პარკი
ფაილი:Nahaew district.JPG|ნა ჰაეოს რაიონი
ფაილი:ChiangKhan.jpg|ჩიანგ ხან

## სქოლიო 
კატეგორია:ტაილანდის პროვინციები